Сенски Висови

**Сенски Висови** или **О-де-Сен** — департман во регионот Ил-де-Франс, Северна Франција. Ги опфаќа западните внатрешни предградија на Париз. Се граничи со Париз, Сена-Сен Дени и Долината на Марна на запад, Долината на Оаза на север, Ивлин на исток и Есона на југ. Со население од 1.603.268 (во 2016 година) и вкупна површина од 176 квадратни километри, тој е вториот најгусто населен департман во Франција, по Париз. Тој е петти најнаселен департман во Франција. Нејзината префектура е во Нантер, иако Булоњ-Бијанкур, една од нејзините две потпрефектури заедно со Антони, има повеќе жители.

О-де-Сен е најдобро познат по тоа што го содржи модерниот канцелариски, кино и трговски комплекс Ла Дефанс, еден од главните економски центри на велеградот Голем Париз и една од најголемите деловни области во Европа. О-де-Сен е еден од најбогатите департмани во Франција; има највисок БДП по глава на жител од 104.000 евра во 2016 година.

## Историја
Од 1790 до 1968 година, О-де-Сен бил дел од поранешниот департман Сена.

Департманот О-де-Сен е создаден во 1968 година, од делови на поранешните департмани Сена и Сена и Оаза. Неговото создавање го одразува спроведувањето на законот донесен во 1964 година; Нантер веќе бил избран за префектура за новиот департман на почетокот на 1965 година.

Во 2016 година, Советот на департманот Сенски Висови гласал за спојување на О-де-Сен и Ивлин, неговиот западен сосед. По сличното гласање во Ивлин, била основана *јавна меѓуресорна усстанова*. Спојувањето ќе продолжи доколку гласачите во двата департмана изгласаат мнозинство советници на изборите во 2021 година. Името Сена и Оаза (департман укинат во 1968 година) се дискутирало за новиот департман.

## Демографски податоци

### Движење на населението од 1881 година

## Географија

### Местоположба
О-де-Сен и два други мали департмани (Сена-Сен-Дени и Долината на Марна) образуваат внатрешен прстен околу Париз, познат како *Petite Couronne* (буквален превод: „Мала круна“). Заедно со Градот Париз, тие се вклучени во Голем Париз од 1 јануари 2016 година. Тој е најмалиот департман во Франција по Сена-Сен Дени и Долината на Марна. Многу е помал од Малдивите или Конектикат.

### Администрација
О-де-Сен опфаќа три арондисмани и 36 општини:

## Економија
О-де-Сен е еден од најбогатите француски департмани и една од најбогатите области во Европа. Нејзиниот БДП по жител, според официјалните бројки на Евростат, бил 104.000 евра во 2016 година.

## Политика
Во 1990-тите и раните 2000-ти, О-де-Сен го привлекол вниманието на националните медиуми како резултат на корупциски скандал во врска со злоупотребата на јавните средства обезбедени за станбените проекти на департманот. Вклучени биле поранешниот министер и претседател на советот на департманот Шарл Паскуа, како и други личности од партијата Обединети за Републиката (РПР).

О-де-Сен била политичка база на Никола Саркози, претседател на Француската Република од 2007 до 2012 година. Тој бил градоначалник на Неји на Сена (1983–2002) и претседател на Советот на департманот на О-де-Сен (2004–2007) пред да ја преземе функцијата. Саркози го наследил Паскуа како претседател на Советот на департманот.

### Совет на департманот О-де-Сен
О-де-Сен е управуван од Совет на департманот. Неговите 46 члена се нарекуваат департмански советници. Гласачите на О-де-Сен обично гласаат за десничарските партии; никогаш немало левичарско мнозинство од основањето на департманот во 1968 година.

Советот на департманот е советодавен орган на департманот. Извршната власт е предводена од претседателот на советот, потпомогнат од потпретседателите, задолжени за различни ресори. Департманските советници се избираат (двајца по кантон) од жителите на департманот на шест години (без ограничување на бројот на мандати).

### Претставници на национално ниво
О-де-Сен има 13 члена во Националното собрание.

Во Сенатот, О-де-Сен е претставен со 7 члена.

## Туризам

Податотека:Château de Malmaison - Appartement de Joséphine 001.jpg|Спалната соба на царицата Жозефина во Шато де Малмезон
Податотека:Grande Fontaine @ Domaine national de Saint-Cloud (28222813252).jpg|Големата фонатана во Паркот Сен Клу
Податотека:Sèvres, Cité de la céramique.jpg|Cité de la céramique во Севр
Податотека:Le jardin japonais Albert Khan (Boulogne-Billancourt) (5996734603).jpg|Јапонска градина во Музејот Албер Кан во Булоњ-Бијанкур
Податотека:Locomotive 020 Decauville.JPG|Парна локомотива, О-де-Сен, Франција


## Наводи

## Надворешни врски
* (на француски) Website of the General council  Archived 2009-02-07 at the Wayback Machine
* (на француски) Prefecture website 

Категорија:Држави и територии настанати во 1968 година
Категорија:Департмани во Ил де Франс
Категорија:Сенски Висови
Категорија:Статии со микроформати hAudio
Категорија:Координати на Википодатоците